Zora Kolínska

Zora Kolínska (* 27. júl 1941, Kráľova Lehota –  † 17. jún 2002 Bratislava) bola slovenská speváčka, herečka, zabávačka, moderátorka a podnikateľka.

Životopis 
Mala staršieho brata Ctibora. V roku 1945 sa rodina presťahovala do Popradu. Tu začala chodiť na základnú školu. Keď mala osem rokov, pri havárii jej zomrela matka. Neskôr sa otec oženil druhýkrát a s manželkou sa im narodila dcéra Lívia. Na základnej škole recitovala na školských slávnostiach a vyhrávala súťaže v recitáciách. Pokračovala v štúdiu na Gymnáziu na Šrobárovej ulici v Košiciach.. Nakoniec absolvovala štúdium herectva na VŠMU v Bratislave.

V roku 1963 - 1965 sa stala členkou divadla v Trnave. Medzi rokmi 1966 - 1968 účinkovala v Divadle poézie. Tu okrem hrania aj vystupovala ako speváčka v kabaretných programoch Milana Lasicu a Júliusa Satinského. V roku 1968 sa umiestnila v ankete Zlatý Slávik na ôsmom mieste. Neskôr sa Divadlo poézie premenovalo na Divadlo na Korze, z ktorého odišla v roku 1971 do Činohry Novej scény v Bratislave. Hrala všetky druhy rolí od komických cez groteskné až po vážne. Bola jednou zo zakladajúcich členiek Divadla Astorka Korzo 90. Často vystupovala s Ivanom Krajíčkom, s ktorým naspievala pár duetov. Medzi kolegov s ktorými vystupovala patrili: Zita Furková, Magda Vášáryová, Stano Dančiak, Martin Huba, Marián Labuda, Juraj Kukura, Milan Kňažko a mnohí ďalší.

Po roku 1989 sa začala venovať podnikaniu, vlastnila obchod s nábytkom. Výstavnú predajňu mala v Dome novinárov na Kapucínskej ulici v Bratislave. Nepredávala len nábytok, ale zabezpečovala aj jeho výrobu na mieru podľa želaní zákazníkov.

V 90. rokoch 20. storočia pravidelne vystupovala v relácii Ivana Krajíčka Repete. Po jeho smrti v roku 1997 prebrala moderovanie relácie a ako moderátorka bola rovnako úspešná ako Ivan Krajíček.

Prvým manželom Zory sa stal Milan Lasica. Svadbu mali v deň jej promócie (na Vysokej škole múzických umení). Po ôsmich rokoch sa rozviedli. Neskôr sa jej partnerom na sedem rokov stal Juraj Kukura. Potom sa zoznámila s lekárom Igorom Petrom s ktorým žila až do konca svojho života. Krátko predtým než zomrela sa po dvadsaťšesťročnom spolužití zobrali.

Ocenenia 
 súťaž Vyberte si pesničku - prvé miesto s piesňou - „Skús objať dym“
 Trikrát  ocenenie za najkreatívnejšiu expozíciu. (ako podnikateľka)
 1998 ocenenie divadelných kritikov - DOSKY 98 (za najlepší ženský herecký výkon v inscenácii divadla - Scény z domu Bessemenovcov)
 1998 ocenenie Žena roka Slovenky (časopis)

Známe hity 
 Taká som
 Svadba strieborná
 Keď bola v móde polka
 Zabúdaj, zabúdaj
 Tiahnu vozy
 Viem prídeš sám
 Cesta do neba s (Ivanom Krajíčkom)

Účinkovanie v hudobných programoch 
 Malá televízna hitparáda
 Vtipnejší vyhráva 
 Smiem prosiť
 Repete
 Nestárnuce melódie

Divadelné postavy 
 Jožko Púčik a jeho kariéra ....Vierka 
 Kocúrkovo II. ......Trasorítka 
 Mandragora .....Sostrata
 Don Juan .....Doňa Elvíra 
 Mizantrop .....Celimena
 Tri sestry .....Máša  
 Ujo Váňa .....Jelena Andrejevna
 Zvony na nedeľu - (pásmo poézie Miroslava Válka  - spievaná poézia)
 A lístie padá - (pásmo poézie Vladimíra Reisela - spievaná poézia)
 Ťululum .... Lucienna Vatelinová - (hudobná komédia - réžia Ivan Krajíček)
 Chrobák v hlave

Muzikálové postavy 
 Loď komediantov .....Elle

Filmografia 
 Pán profesor odchádza - (TV film)
 Volanie démonov
 Tri priadky (TV film)
 1964 Charleyho teta ..... Ella Delahayeová  - (TV film)
 1965 Odhalenie Alžbety Báthoryčky ....Božena 
 1968 Stopy na Sitne .....Judita 
 1974 Viktória Régia  ..... Petra - (TV film)
 1976 Mario a kouzelník  ..... Meydenová  - (TV film)
 1978 Smoliari .....Stoláriková 
 1978 Deti z tehlového dvora  - (TV film)
 1979 Dôsledne ukrývané dokumenty  - (TV film)
 1980 Prvé lásky - (TV film)
 1981 Mizantrop - (TV film)
 1983 Deravé vrecko  ..... obchodníčka Božka
 1983 Jožko Púčik a jeho kariéra (TV film)
 1984 Sladké starosti .....Tereza, Baluchova žena  - (TV film)
 1984 Výlet po Dunaji - (TV film)
 1984 Volanie démonov - (TV film)
 1985 Straty a nálezy - (TV)
 1985 Čaj u pána senátora - (TV)
 1985 Victoria Regia - (TV)
 1985 Albert ....Anna Ivanovna - (TV film)
 1985 Sršne v úli - (TV seriál)
 1986 Don Carlos - (TV film)
 1986 Alžbetin dvor - (TV seriál)
 1988 Don Juan - (TV film)
 1988 Tri priadky  - (TV film)
 1990 Šípková Ruženka..... dvorná dáma 
 1993 Zurvalec  - (TV)

Diskografia 
 1971 Verše písané na vodu - Opus, LP
 1995 Taká som - Opus, CD
 2007 20 naj - Opus EAN 8584019 275021, CD
 „Keď bola v móde polka / Časy úsmevné (Ay no digas)“
 „Taká, taká som (Taka, taka tak)“
 „Ponáhľaj sa za ozvenou (Never Grow Old)“
 „Každý deň (Deux garcons pour une fille)“
 „Modrá serenáda (Serenade In Blue)“
 „Prvý pohľad“
 „Cesta do neba“
 „Tichý hlas“
 „Moje piesne“
 „Tiahnu vozy (Jada wozy kolorowe)“
 „Dnes je svadba strieborná (Ya no piensas)“
 „Skús objať dym“
 „Uspávanka“
 „Sem tam / Porucha“
 „Malá nočná hudba“
 „Verše písané na vodu“
 „Červené jabĺčko“
 „Nočná ruža (Something Stupid Love)“
 „U nás na Vianoce“
 „Zabúdaj“

Kompilácie 
 Medovníkový domček, Trojruža - Ista -(účin.: Zora Kolínska, M. Tomanová, Eva Rysová, Martin Gregor, M. Vášáryová, Ľubo Roman.
 (1977) Drevená krava - Opus (Na námet ľudových rozprávok zo zbierky Pavla Dobšinského, účinkujúci: Karol Čálik, Marián Gallo, Oldo Hlaváček, Eva Krížiková, Zora Kolínska,  Gustáv Valach,  Ivan Krajíček,  Ivan Stanislav)
 1978  Nestarnúce malódie  - Opus, LP (reedícia CD - 2006)
 1979  Smoliari  - Opus 
 1979  Rozprávkoví stopári - Opus 
 1988 O veternom kráľovi - Opus -(na motívy ľudovej rozprávky - účin. Štefan Kvietik, Maroš Kramár, Zdena Studenková, Zora Kolínska, Božidara Turzonovová, Andrej Hryc,  Ivan Stanislav )
 1992 Snívaj mi v náručí - RB, Radio Bratislava, MC
 1993 Repete 1 - H&V Jumbo records - 12. „Zabúdaj, zabúdaj“
 1993 Repete 2 - H&V Jumbo records - 14. „Keď bola v me polka“
 1995 Repete 4 - Ena records - 11. „Uspávanka“
 1995 Repete 5 - Ena records - 08. „Nočné ruže“ -Ivan Krajíček a Zora Kolínska
 1995 Repete 8 - Ena records - 06. „Dnes je svadba strieborná“
 1995 Repete Gala - Ena records - 10. „Keď bola v me polka“
 1995 Repete Gala 2 - Ena records -08. „Taká som“/14. „Tiahnu Vozy“
 1998 Nič nové na svete - RB - Radio Bratislava (MC)
 2002 Hvězdy nad Bromem - FR centrum  FR 0046-2 EAN 8594046 745299 - Orchester Gustava Broma - 25. Pod plášťom hviezd - Zora Kolínska a Jezinky 
 2005 Retrohity - Slovak Radio records - 04. „Taká, taká som“
 2006 Soirée - Milan Lasica & Július Satinský I. - A.L.I. -(DVD, Zora Kolínska -účinkovanie a spev)
 2006 Tri prasiatka - Ista -(účin. Zora Kolínska, E. Tomanová, Soňa Valentová, Michal Dočolomanský, Július Satinský)
 1978  Nestarnúce malódie  - Opus EAN 8584019 070923, CD (reedícia LP z 1978) - „Ešte sa nevydám“/„Široká cestička“/„Nerob si starosti, Miško“/„Pýtala sa mamička“/„Poľovníček“/„Ja som mladá vdova“
 2007 Najkrajšie piesne Gejzu Dusíka - Opus EAN 8584019 276523,CD - 16. „Až naše šťastie odletí“ - Zora Kolínska a Peter Sedlák/19. „Keď harmonika tíško znie“ 
 2007 Největší slovenské hity 60. a 70. let - Popron Music  - 11. „Prvý pohľad“
 2007 20 naj retro Vianoce - Opus - 05. „U nás na Vianoce“/11. „Barokový anjel“/20. „Tichá noc, svätá noc“

Literatúra, dokument 
 2008 Radosť zo života
 Alena Čisáriková, Roman Slušný, Peter Valo: Nezostalo po nich ticho - 12 osobností očami ich blízkych, Forza Music, 2009, ISBN 978-80-89359-12-7, (12 osobností: Jaro Filip, Stano Radič, Pavol Juráň, Elena Galanová, Ondrej Nepela, Vladimír Dzurilla, František Dibarbora, Ivan Krajíček, Zora Kolínska, Karol Duchoň, Vladislav Müller, Gustáv Valach)

Referencie

Pozri aj 
 Zoznam piesní Zory Kolínskej
 Zoznam piesní Ivana Krajíčka

Externé odkazy 
 
 
 Osobnosti.sk
 Dáma slovenského umeleckého neba Zora Kolínska
 Z časopisu Slovenka

Slovenské popové speváčky
Slovenské dabingové herečky
Slovenské divadelné herečky
Slovenské filmové herečky
Slovenské rozhlasové herečky
Slovenské televízne herečky
Slovenskí televízni moderátori
Slovenskí podnikatelia
Osobnosti z Kráľovej Lehoty